Lav et referat af nedenstående tekst:

Tekst:
Protesterne mod de voldsomme besparelser i Aalborg Kommune har spredt sig til cyberspace. Foreløbig har næsten 1.700 personer tilmeldt sig en gruppe på Facebook, der arbejder imod nedskæringer blandt børn- og unge. Deltagerne nærmest vælter ind i den gruppe, Marlene Qvist Simoni har oprettet på hjemmesiden Facebook. På siden kan deltagerne debattere det budgetforslag for Aalborg, der rummer besparelser for en kvart milliard kroner. - Jeg har et princip om, at hvis man ikke reagerer, så accepterer man. Og jeg havde det sådan, at jeg skulle gøre et eller andet. Og da der i forvejen skrives så mange læserbreve, så fandt jeg på det her, siger Marlene Qvist Simoni, der er lærer på Løvvangsskolen og mor til to børn i børnehavealderen. Og Facebook kan godt være med til at sprede protesterne. Det vurderer en forsker, der har studeret netop internetfænomener som Facebook. - I og med, at der er tale om en lokal sag har man større mulighed for at påvirke tingene udenfor Facebook - for eksempel at indkalde demonstrationer, siger Malene Charlotte Larsen, ph.d.-studerende ved Aalborg Universitet, Institut for Kommunikation. Foreløbig har gruppen været med til at indkalde demonstrationer i torsdags, i dag og igen på torsdag. - Efter medierne er begyndt at sætte fokus på vores gruppe, er jeg sikker på, at politikerne nok skal få øjnene op for den, mener Marlene Qvist Simoni. Men Facebook er så ny, at forskerne ikke rigtig ved, om for eksempel Aalborgs borgmester lader sig påvirke. - Det må de spørge ham selv om. Men generelt tror jeg, det er vigtigt, at en Facebook-side ikke står alene, men at det afføder andre ting. For så kan det være, at folk får øjnene op for det, siger ph.d.-studerende Malene Charlotte Larsen. Gruppen hedder "IMOD besparelser på børne- og ungeområdet i Aalborg Kommune". Der er i øvrigt også grupper, der argumenterer imod besparelser i Brønderslev Kommune.

Referat:
Protesterne mod de voldsomme besparelser i Aalborg Kommune har spredt sig til cyberspace. Foreløbig har næsten 1.700 personer tilmeldt sig en gruppe på Facebook, der arbejder imod nedskæringer blandt børn- og unge.